Սակայն օրենքի 11-րդ հոդվածը թողարկման տվյալների պարտադիր ներկայացում է նախատեսում, ըստ էության, միայն տպագիր և հեռարձակվող լրատվամիջոցների համար։ Եվ օգտվելով նման ազատական օրենքից, ցանցային լրատվության միջոցները սնկի նման աճում են՝ առանց նշելու հասցեն, հիմնադիրների և պատասխանատուների անունները: Ավելին, երբ որևէ առիթով նման կայքերին պատասխանատվության կանչելու հարց է առաջանում, չի գտնվում այն իրավաբանական կամ ֆիզիկական անձը, որի դեմ պետք է հայց ներկայացնել։ Բայց այս ամենով հանդերձ, այդ կայքերն ուզում են նույն իրավունքներն ու արտոնությունները ունենալ, ինչ այլ լրատվամիջոցները։ Ստացվում է անհավասարություն: